# Amerikaneskimokoira

### Wikipedia

Amerikaneskimokoira
Amerikaneskimokoiran pentu

Amerikaneskimokoira on Yhdysvalloista kotoisin oleva koirarotu. Se on väriltään täysin vaalea mutta myös kermanvärinen hyväksytään.

Alkuperä ja käyttö

Rotu polveutuu keski- ja pohjoiseurooppalaisista pystykorvista, joita vietiin Yhdysvaltoihin yli 100 vuotta sitten. Aluksi rotu oli varsin epäyhtenäinen, ja koirat olivat lisäksi suurikokoisia. United Kennel Club aloitti rodun rekisteröinnin 1900-luvun alussa. Rodun pohjoiseurooppalaisen alkuperän kunniaksi silloiset kasvattajat panivat nimeen pohjoismaiselta kuulostavan "eskimo" -sanan. "American" tuli tietenkin rodun uuden kotimaan vuoksi. Rodussa on kolme kokoluokkaa: normaali-, keski- ja kääpiökoko. Kahta suurinta kokotyyppiä on kasvatettu viime vuosisadan alusta alkaen, kun taas kääpiötyyppi on huomattavasti nuorempi. Kokoa lukuun ottamatta kaikilla kolmella muunnoksella on sama rotumääritelmä. Amerikaneskimokoira on tyypillinen pystykorva sekä ulkonäöltään että käyttäytymiseltään. Se on hyvä vahtikoira ja hyvin uskollinen, miellyttävä ja iloinen seurakoira.

Ulkonäkö

Amerikaneskimokoira on melkein neliömäinen, pystykorvatyyppinen koira. Se on reipas, valpas ja hyvin eloisa. Väriltään se on valkoinen, mutta kermanvärinen hyväksytään myös. Säkäkorkeudeltaan normaalikokoinen 40-47,5 cm, keskikokoinen yli 30 cm-37,5 cm ja kääpiö 22,5-30 cm.

## [muokkaa] Lähteet

Carl-Johan Adlercreutz. 2003. Karisto Oy. Koirarotujen maailma.

Haettu osoitteesta http://fi.wikipedia.org../../../a/m/e/Amerikaneskimokoira.html

Luokka: Koirarodut

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Polski